NOTA INFORMATIVA DEL DELEGAT DE PROTECCIÓ DE DADES DE LA UNIVERSITAT DE GIRONA SOBRE **PRESENTACIÓ DE L’ASSIGNATURA I INFORMACIÓ SOBRE DRETS D’IMATGE I PROPIETAT INTEL·LECTUAL**

La Universitat de Girona ha aprovat, principalment per mitjà d’instruccions de la Secretaria General consultables des d’aquest [enllaç](http://www.udg.edu/ca/protecciodedades), normes internes sobre activitats docents no presencials, gravacions de les activitats i drets sobre les gravacions resultants. A l’inici de curs, en el moment de presentar una assignatura, és adequat recordar els **drets d’imatge del/de la professor/a i els usos que es poden fer de les gravacions** de les activitats docents.

Els/Les professors/es que vulguin incorporar aquesta informació de forma resumida en els materials de presentació de l’assignatura, poden utilitzar les frases següents.

Tots els membres de la comunitat universitària tenim l’obligació de tractar correctament les **dades personals**, respectar el dret a la **pròpia imatge** i els drets de **propietat intel·lectual**.

* En el cas d’una activitat docent feta en sincronia l’**activació de la càmera i/o micròfon** de l’estudiantat no és imprescindible. No obstant, el/la professor/a podrà obligar a activar-los segons la naturalesa o dinàmica de l’activitat, o si la participació és un element d’avaluació.
* Les activitats docents **es podran gravar** i quedaran a disposició per consulta i estudi personal. Únicament es podran visualitzar a les plataformes o canals de la Universitat. **No es poden descarregar** excepte que el docent ho autoritzi expressament
* Quan es gravi una activitat docent feta en sincronia **s’informarà que es grava**, per tal que l’estudiantat sàpiga que en cas d’intervenir la intervenció quedarà gravada. En acabar l’exposició es posarà fi a la gravació per donar opció a **intervencions sense gravació.**
* No es poden gravar les activitats docents **amb mitjans propis**, sense autorització prèvia i expressa del/de la professor/a.
* La **imatge i la veu del docent** són atributs de la seva personalitat protegits per les Lleis. Utilitzar-les per finalitats diferents a l’estudi i la recerca constituiria una intromissió al dret d’imatge. En cap cas es podran utilitzar faltant al respecte al/a la docent. Més detalls sobre l’obligació de respectar aquests drets es poden consultar des d’aquest [enllaç](https://www.udg.edu/ca/Portals/65/20200525-Nota%20informativa%20imatge%20PDI.pdf).
* Els **drets de propietat intel·lectual dels materials docents**, inclosos els continguts de les gravacions, corresponen al docent i a la Universitat. Aquests materials només es poden utilitzar en l’àmbit personal per estudi i recerca.

Respectar aquestes pautes garanteix els drets de tota la comunitat universitària i un ensenyament superior de qualitat. Més detalls sobre aquestes pautes a [www.udg.edu/ca/protecciodedades](http://www.udg.edu/ca/protecciodedades).

Girona, 14 de setembre de 2020